Document ID: /roh_data/filtered/fineweb-2-filterrobots_roh.jsonl.gz/49365

Minisguard dals 04.03.2017
- Sonda, 4.3.2017, 17:40
Tge capita en il Sudan dal Sid
En il Sudan dal Sid, in pajais en il cor da l’Africa, patescha blera glieud da la fomaz. Quai oravant tut en il nord da la terra. La culpa è ina guerra civila che cuzza gia dapi trais onns. Per organisaziuns caritativas è la lavur perquai difficila. Uschia ston bleras famiglias fugir en in’autra regiun.
40 dis senza telefonin
Desister 40 dis sin insatge che tutga tar noss mintgadi – quai è la curaisma. Gnanc uschè simpel en quest mund da consum che nus vivain. La famiglia Venzin fa era curaisma e desista sin telefonins e dultscharias. Nus faschain ina visita per chattar ora co che la famiglia Venzin viva la curaisma.